HMS Farndale
Alus palasi palvelukseen 1946 Noren paikallislaivueeseen, kunnes se palautettiin 1951 Chathamin reserviin. Alus siirrettiin Hartlepooliin, jossa se suojattiin kosteudelta. Se sijoitettiin poistolistalle 1961 ja alus myytiin BISCOlle, joka siirsi romuttamisen Hughes Bolkowille Blythiin. Alus saapui 29. marraskuuta 1962 hinattuna romutettavaksi.
HMS Bleasdale
Alus siirrettiin helmikuussa 1946 Noren paikallislaivueeseen palaten palvelukseen. Alus osallistui 1947 saksalaisten rakentamien linnoitteiden purkamiseen Helgolandissa. Alus palveli laivueessa, kunnes se poistettiin palveluksesta 1952 sekä sijoitettiin Sheernessin reserviin. Alus siirrettiin seuraavana vuonna Portsmouthiin, jolloin se samalla sijoitettiin poistolistalle.